Louis Munteanu, OUT! Anunțul făcut de italieni despre atacantul Fiorentinei
Louis Munteanu (21 de ani) este unul dintre cei mai apreciați atacanți români în acest moment.
Atacantul împrumutat de Farul de la Fiorentina a marcat zece goluri în acest sezon, dintre care cinci reușite au venit în play-off, și a ajuns pe lista unor echipe precum FCSB sau Rapid.
Italienii au anunțat că Louis Munteanu ar putea pleca de la Fiorentina
Italienii de la Firenze Viola au analizat prestațiile jucătorilor împrumutați de Fiorentina și au remarcat că Louis Munteanu s-a descurcat cel mai bine în această stagiune.
Jurnaliștii italieni au transmis că, cel mai probabil, fotbalistul va fi transferat la una dintre echipele românești cu pretenții la titlu.
”Fotbalistul împrumutat de Fiorentina care s-a descurcat cel mai bine în acest sezon este fără nicio îndoială Louis Munteanu, cel mai bun marcator din play-off-ul campionatului România. A marcat cinci goluri în play-off și cel mai probabil va face obiectul unui transfer la echipele mari din țară, odată ce sezonul se va încheia”, au scris italienii de la firenzeviola.it.
Ce a spus Gigi Becali despre Louis Munteanu
După eșecul suferit de FCSB în fața Universității Craiova, scor 0-2, Gigi Becali a vorbit despre un eventual transfer al lui Louis Munteanu la gruparea roș-albastră. Recent, au apărut informații potrivit cărora patronul FCSB-ului a început deja discuțiile cu echipa din Serie A.
Totuși, Gigi Becali a spus că va discuta despre transferul lui Gigi Becali în următoarele zile: ”Nu, peste două săptămâni vorbim despre Louis Munteanu”.
Urmăriți SPORT.RO și pe Google News